Digitale detoksifisering - www.bybelkennis.co.za
by Coen Slabber · Published 19/05/2017 · Updated 19/05/2017
Onmiddellik dink ons aan kinders, maar ‘’n onlangse opname het interessante bevindings opgelewer
Meer as ‘’n derde van 2 000 tieners het hulle ouers gevra om op te hou om hulle toestelle te kontroleer.
14% van tieners sê hulle ouers is tydens maaltye besig met hulle toestelle.
82% van tieners glo maaltye moet toestel-vry wees.
22% sê die gebruik van mobiele toestelle veroorsaak dat hulle familie nie meer mekaar se geselskap kan geniet nie.
#6% sê dat hulle hul ouers gevra het om hulle fone neer te sit. 46% van ouers het die versoek geïgnoreer en 44% van die ouers was ontsteld.
Net 10% van ouers glo dat hulle gebruik van mobiele toestelle ‘’n bekommernis vir hulle kinders was. Tog glo 43% dat hulle te veel tyd op hulle toestelle spandeer. Ouers sê dat hulle oor naweke tussen 3 – 5 uur aanlyn was.
Mobile toestelle is vandag ‘’n integrale deel van ons lewe by die skool, die werk en ontspanning. Kinders is bewus van baie van die risiko’s geassosieer met die te veel/in oordaad/in oormaat/oordadig/oormatig gebruik van hierdie toestelle, maar hulle verwag dat die volwassenes in hulle lewens duidelike grense moet neerlê vir die gebruik van hierdie toestelle en dat hulle rolmodelle moet wees. [Lees gerus Tony Reinke se nuwe boek: Twelve ways your phone is changing you.]
In ‘’n artikel van BBC sê ‘’n terapeut in Houston dat mense wat hulp soek vir verslawing aan digitale toestelle amper 50% van sy pasiënte is. Die sielkundige impak van Facebook en ander digitale platforms is dikwels baie moeiliker om te behandel as ander verslawings. Hoekom? Daar is geen stigma verbonde aan hierdie tipe verslawing nie.
Hoe meer jy Facebook gebruik, hoe slegter voel jy. Blootstelling aan die versigtig geredigeerde beelde van ander se lewens lei dikwels tot ‘’n negatiewe selfvergelyking en die blote hoeveelheid van sosiale media interaksie mag die tyd vir betekenisvolle lewensondervindings beperk. Wat egter baie duidelik is, is dat sosiale interaksie aanlyn is geen plaasvervanger vir ware interaksie nie.
Andy Crouch (The Tech Wise Family. Everyday steps for putting Technology in its Proper Place) vra die vraag: rig ek my lewe so in dat dit wysheid ontwikkel? Hy noem ses kerk geestelike dissiplines: afsondering, stilte, vas sowel as gesprekke, feesvier en gemeenskap met ander gelowiges. Nie een van hierdie ses het iets met tegnologie te doen nie, behalwe dat tegnologie hulle belemmer.